Propunere de REGULAMENT AL PARLAMENTULUI EUROPEAN ŞI AL CONSILIULUI privind acțiunile de informare și promovare pentru produsele agricole pe piața internă și în țările terțe /* COM/2013/0812 final - 2013/0398 (COD) */





EXPUNERE DE MOTIVE 1. CONTEXTUL PROPUNERII Producția și comercializarea produselor agricole și agroalimentare reprezintă un atu important al Uniunii Europene. Deținând aproximativ 18 % dintre exporturi și 20 % dintre importuri la nivel mondial, Uniunea poate revendica, alături de Statele Unite, poziția de prim importator și exportator de produse agricole. În cadrul industriei prelucrătoare europene, componenta agroalimentară ocupă primul loc, reprezentând 13,5 % dintre locurile de muncă și contribuind la 12,9 % din cifra de afaceri. Această industrie este compusă din 310 000 de întreprinderi, dintre care 99,1 % sunt IMM-uri[1]. În decursul anilor, filiera europeană s-a orientat către calitate și valoare adăugată, către produse prelucrate din ce în ce mai apreciate în Europa, dar și la nivel mondial. Aceste produse reprezintă ca valoare peste două treimi din totalul exporturilor agricole din UE, având în continuare un potențial de dezvoltare considerabil. Este esențial ca agricultura europeană și industria agroalimentară, care depinde în totalitate de aceasta, să își mențină și să își sporească nivelul de competitivitate și cotele de piață pe care le dețin atât pe piața internă, cât și la export, respectând angajamentele asumate de UE în cadrul relațiilor sale comerciale internaționale. În același timp, agricultura europeană se lovește astăzi de un mediu mult mai competitiv care rezultă, în special, din globalizarea piețelor. Această tendință ar trebui să se mențină în anii ce urmează, prin încheierea în final a Rundei de la Doha și a acordurilor bilaterale și regionale în curs de negociere. Deși adeseori însoțite de temeri, aceste acorduri pot, de asemenea, să aducă oportunități majore pentru acest sector. Cu toate acestea, pe piața internă, numai o mică minoritate a consumatorilor europeni cunoaște eforturile depuse de agricultorii europeni pentru a furniza produse de calitate, sănătoase și sigure. Numai 14 % dintre europeni recunosc logo-urile produselor care beneficiază de o denumire de origine protejată (DOP) sau de o indicație geografică protejată (IGP), acestea fiind principalele sisteme europene de calitate existente în Uniune. Situația este accesași și în ceea ce privește exporturile - efortul unor investiții în marketing și în comercializare pe piețe îndepărtate reprezintă o provocare pentru un sector compus esențialmente din IMM-uri, mai exact din microîntreprinderi. Cu siguranță, această situație reprezintă o provocare pentru agricultorii europeni, deschizând, în același timp, perspective care ar trebui să fie sprijinite în mod eficace, în special prin instrumentele oferite de politica agricolă comună. Deoarece succesul agriculturii europene va depinde de capacitatea sa de a-și spori cotele de piață și de a-i permite sectorului foarte concurențial al industriei alimentare să își mențină o poziție importantă în cadrul economiei și comerțului UE. Acest context necesită o politică de promovare modernă și ambițioasă, care să folosească experiența dobândită din programele de promovare desfășurate până în prezent și care să reprezinte o etapă suplimentară în cadrul modernizării politicii agricole comune. Obiectivul este de a sprijini sectorul agricol și, în special, IMM-urile și organizațiile de producători, care reprezintă baza acestui sector, pentru a putea aduce o contribuție puternică și dinamică la creșterea economică pentru ansamblul Uniunii și, în special, pentru zonele rurale. Acest obiectiv necesită o politică de promovare restructurată pentru beneficiarii săi (organizațiile de producători, organizațiile profesionale și interprofesionale, naționale sau europene), cu mijloace suplimentare și care să integreze abordări distincte atât pentru piața internă, cât și pentru piețele terțe. Finanțarea prezentei propuneri, care prevede o creștere treptată, dar semnificativă, a bugetului alocat acțiunilor de promovare, se va face în cadrul sumelor deja prevăzute pentru politica agricolă comună a UE pentru perioada 2014-2020. Aceste cheltuieli sunt estimate pe baza oportunităților create în țările terțe ca urmare a creșterii tot mai mari cum ar fi, de exemplu, în Asia unde, până în 2050, numai pentru țările ASEAN[2], se preconizează o creștere a importurilor agricole cu peste 17 miliarde de dolari[3]. Pe lângă cererea tot mai mare venită în special din partea piețelor emergente, care sunt deja foarte profitabile pentru exporturile agroalimentare din UE, accesul nostru pe piață se va ameliora la nivel global pe măsură ce numeroasele negocieri comerciale în curs sunt finalizate. Negocierile acordurilor de liber schimb, care sunt deja în curs de desfășurare, reprezintă piețe a căror valoare actuală pentru sectorul agroalimentar european este de aproximativ 35 de miliarde EUR pe an. Accelerarea cererii și liberalizarea schimburilor comerciale de bază prin aceste negocieri vor permite probabil o creștere foarte semnificativă a acestei cifre. De exemplu, până în 2027, un acord de liber schimb ambițios încheiat cu Statele Unite ar putea crește exporturile agricole ale UE cu aproximativ 15 % (peste 1,7 miliarde EUR pe an) și cele de produse agricole prelucrate cu 45 % (peste 13.4 miliarde EUR pe an) [4]. În ceea ce privește Japonia, în cazul unui acord de liber schimb ambițios, exporturile agroalimentare ar crește pe termen lung cu 137 % (peste 5,9 de miliarde EUR pe an)[5]. În consecință, aceasta reprezintă o oportunitate strategică și organizatorică pentru sectorul agroalimentar european, de care ar trebui să profite pe baza unei politici ambițioase și inovatoare, ținând seama de importanța IMM-urilor europene în acest sector. Aceste întreprinderi au nevoie de sprijin, de expertiză și de încurajare pentru a exploata această oportunitate majoră. Este nevoie de o politică publică de anvergură, care să se ridice la înălțimea acestei oportunități. Sumele incluse în prezenta propunere vor permite o implementare credibilă a acestei politici în decursul următorilor ani. Context Politica agricolă comună (PAC) permite ca potențialul sectorului agricol și agroalimentar european să fie eliberat și pus în valoare. Este în curs un proces de reformă, care va permite acestei politici ca, după 2013, să contribuie din plin la Strategia Europa 2020 pentru o creștere inteligentă, durabilă și favorabilă incluziunii, sprijinind agricultura ca sursă de siguranță alimentară, de folosire sustenabilă a resurselor și de dinamism pentru zonele rurale. În paralel, este necesară o reformă a politicii de informare și de promovare privind produsele agricole, care reprezintă unul dintre instrumentele PAC. În calitate de instrument PAC, politica europeană de promovare pentru produsele agricole trebuie să urmărească obiectivele reformei PAC până la 2020 și, în special, obiectivul de stimulare a competitivității agriculturii europene, atât pe piața internă, cât și în țările terțe, punând accentul pe următoarele obiective: – Sporirea nivelului de conștientizare al consumatorilor în ceea ce privește meritele produselor agricole europene; – Dezvoltarea și deschiderea de noi piețe pentru produsele agricole europene pe piața internă și în țările terțe; – Sporirea eficacității și eficienței politicii. În cadrul PAC, sprijinul acordat de Uniune pentru informare și promovare referitor la produsele agricole a crescut. Înainte de anul 2000, măsurile de informare și de promovare erau prevăzute la nivel sectorial. În 2000, măsurile sectoriale au fost încorporate într-un regim orizontal. Din 2000 în 2007, aceste activități erau guvernate de două regulamente distincte, unul privind piața internă, altul privind țările terțe[6]. Începând din 2008, cele două abordări au fuzionat formând un regim unic orizontal [Regulamentul (CE) nr. 3/2008 al Consiliului[7] și Regulamentul (CE) nr. 501/2008 al Comisiei[8]] fără modificări semnificative din punct de vedere al conținutului. Obiectivele propunerii Această propunere are ca scop să permită realizarea de acțiuni de informare și de promovare pe piața internă și în țări terțe, care sunt necesare sectorului agricol pentru a face față numeroaselor provocări cu care se confruntă în contextul unei concurențe tot mai mari și al deschiderii piețelor. Succesul agriculturii europene va depinde de capacitatea sa de a-și spori cotele de piață și de a-i permite sectorului foarte concurențial al industriei alimentare (lanțul alimentar reprezintă 6 % din PIB-ul Uniunii) să își mențină o poziție importantă în cadrul economiei și comerțului Uniunii. Acțiunile vor urma o strategie europeană de informare și de promovare care stabilește prioritățile pe diferite piețe și produsele sau mesajele care trebuie puse în valoare (de exemplu produsele cu valoare adăugată mare), ținând seama de negocierile de acorduri de liber schimb, de cele mai profitabile piețe și evitând astfel fragmentarea și dispersia fondurilor. Odată cu această propunere, se așteaptă o reechilibrare a acțiunilor care vizează țările terțe. Pentru a crește numărul și calitatea acțiunilor în conformitate cu reforma PAC 2020, care încurajează agricultorii să se organizeze, ar trebui ca sistemul să fie deschis pentru noi beneficiari cum ar fi organizațiile de producători. De asemenea, ar trebui să se urmărească cea mai bună rentabilitate a investițiilor pentru aceste acțiuni și să se prevadă orientări stricte în ceea ce privește posibilitățile de menționare a originii produselor sau a denumirilor comerciale ca mijloc de ilustrare a principalului mesaj general, care subliniază caracteristicile intrinseci ale produselor agricole europene. Programele prezentate de operatorii din diferite state membre contribuie în mod substanțial la valoarea adăugată europeană, valorificând diversitatea produselor agricole europene. Aceste programe vor beneficia de sprijin în cadrul reformei. Inițiativele Comisiei, cum ar fi misiunile comerciale de nivel înalt sau participările la târguri internaționale. facilitează deschiderea de noi piețe pentru produsele agricole europene. Propunerea prevede dezvoltarea unor noi servicii de asistență tehnică pentru participanți, care favorizează schimbul de informații privind acțiunile de informare și de promovare sau schimbul de bune practici, și care permite consolidarea expertizei lor. Ea are, de asemenea, ca scop simplificarea gestionării politicii de informare și de promovare. Ea propune o implicare mai activă a Comisiei în gestionarea programelor multinaționale pentru a facilita crearea acestora și punerea lor în aplicare. Rolurile statului membru și ale Comisiei cu privire la monitorizarea și controlul acțiunilor trebuie să fie clarificate pentru a evita dublarea eforturilor și procedurile îndelungate. Se propune ca selecția să aibă loc numai la nivelul Comisiei. În fine, orice acțiune va fi însoțită de o evaluare sistematică a impactului pentru a confirma faptul că obiectivele prevăzute au fost bine realizate. Se va introduce un cadru de evaluare pentru a măsura performanțele politicii de promovare pe baza unui set comun de indicatori pentru obiectivele sale strategice, în conformitate cu cadrul comun de monitorizare și evaluare a PAC. Valoarea adăugată a UE Politica agricolă este o politică europeană. În loc să avem 28 de politici agricole, statele membre și-au reunit resursele pentru a urma o politică europeană cu un buget comun. Agricultura este singurul sector administrat printr-o politică comună și ale cărui norme comune, inclusiv cele privind promovarea, sunt prevăzute în Tratat. Reforma PAC, care este în curs, trebuie să se regăsească în toate instrumentele acestei politici. În special pe o piață unică, o acțiune la nivelul UE va avea un efect de pârghie semnificativ pentru (a) a facilita punerea în aplicare a programelor de informare generală care, prin natura lor, sunt mai puțin implementate de statele membre sau de întreprinderi, cu atât mai mult în prezent, în contextul crizei economice și (b) a pune în aplicare programe multinaționale, care sunt o sursă de schimburi de experiență între statele membre și de economii de scară. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI Consultarea părților interesate Părțile interesate au fost consultate pe larg. O carte verde lansată de Comisie la 14 iulie 2011 a deschis o nouă dezbatere ale cărei rezultate au fost anunțate cu ocazia unei conferințe pe tema promovării de către președinția poloneză a Uniunii Europene în noiembrie 2011. Consiliul a adoptat concluzii privind cartea verde cu ocazia reuniunii sale din decembrie 2011. La 20 noiembrie 2012, Parlamentul European a adoptat o rezoluție ca urmare a adoptării de către Comisie a unei comunicări pe această temă. De asemenea, au avut loc consultări în cadrul comitetului consultativ privind promovarea, precum și în cadrul unui grup de experți privind simplificarea PAC cu ocazia reuniunilor din luna martie 2012. Evaluarea sistemului actual În ianuarie 2012, s-a publicat o evaluare comandată de Comisie și realizată de un consultant extern. Aceasta a oferit o evaluare globală și independentă a sistemului actual. Ea a analizat pertinența și eficacitatea politicii de informare și de promovare a UE pentru produsele agricole în raport cu obiectivele stabilite în Regulamentul (CE) nr. 3/2008 al Consiliului, precum și coerența acesteia cu celelalte măsuri de promovare aplicate în cadrul PAC. Perioada de analiză acoperă anii 2002-2010. Evaluarea impactului Pe baza evaluării actualului cadru de politică pe de o parte și a unei analize a provocărilor și necesităților viitoare pe de altă parte, evaluarea impactului analizează și compară efectele a trei scenarii alternative. Aceste scenarii de reformă au fost elaborate pe baza a trei elemente distinctive, care au reieșit din dezbaterea publică și din punctele de vedere ale diferitelor părți interesate, și anume: piața/piețele țintă, existența sau inexistența unei strategii europene de promovare și, în fine, normele privind mărcile private și originea produselor. Au fost formulate trei scenarii care să stea la baza procesului decizional: • Scenariul „status quo îmbunătățit” se referă la adaptarea limitată a politicii de promovare. Acest scenariu recunoaște valoarea adăugată a politicii de promovare și încearcă să remedieze insuficiențele constatate pentru a simplifica politica și pentru a face-o mai accesibilă, pentru a le permite beneficiarilor să profite la maximum de instrumentele oferite și pentru a le oferi o asistență tehnică adecvată. • Scenariul „direcționat”, pe lângă modalitățile oferite de status quo îmbunătățit, oferă o mai bună direcționare a acțiunilor de promovare pe piețele interne și externe prin elaborarea și implementarea unei strategii. El valorizează, de asemenea, colaborarea între operatorii din diferite state membre (prin trecerea programelor multinaționale în gestiune directă). Mai mult, strategia va permite o mai mare diversitate de produse și de teme eligibile în sistemul de promovare. În fine, scenariul propune o mai bună utilizare a mențiunilor de origine a produselor și a mărcilor comerciale (de exemplu: mărcile „banner”). • Scenariul „exclusiv țări terțe” propune același nivel de performanță politică precum scenariul direcționat, dar concentrează acțiunile de promovare exclusiv pe țările terțe, fiind gestionate direct de Comisie, respectând o strategie de selecție. Elementele de ameliorare propuse prin scenariul status quo îmbunătățit sunt reluate prin acest scenariu. Mai mult, dincolo de promovarea generică, acțiunile comerciale pentru mărcile individuale private vor fi, de asemenea, eligibile în sistem și vor putea include o listă mai cuprinzătoare de produse și de teme eligibile. În timp ce scenariul status quo îmbunătățit pare ca fiind foarte slab direcționat către acțiuni cu o mare valoare adăugată pentru Uniunea Europeană, iar scenariul „exclusiv țări terțe” pare ca fiind prea riscant având în vedere nivelul scăzut de cunoaștere a produselor agricole din Europa, scenariul direcționat rezultă, în urma analizei de impact, ca fiind cel mai echilibrat pentru a defini în linii mari un sistem de promovare mai direcționat către necesitățile de creștere economică a sectoarelor și a piețelor agricole, ameliorând, în același timp, nivelul cunoștințelor consumatorilor europeni care sunt expuși la game de produse tot mai variate. 3. Gestionarea sistemului În prezent, sistemul este administrat pe bază de gestiune partajată (principalele cheltuieli legate de punerea în aplicare a programelor) și pe bază de gestiune directă (acțiuni de informare și de promovare la inițiativa Comisiei). Prezentul regulament își propune să ducă la o creștere de ordin general și semnificativă a numărului de acțiuni puse în aplicare și, astfel, la o creștere a cheltuielilor atât în gestiune partajată, cât și în gestiune directă, cu o creștere importantă venind din partea acțiunilor în gestiune directă ca urmare a trecerii programelor multinaționale în acest mod de gestiune pentru a se încuraja punerea lor în aplicare. Pe baza unei analize cost/eficacitate, Comisia poate decide să încredințeze sarcinile de gestionare a programului, în totalitate sau parțial, unei agenții executive, în conformitate cu articolul 62 din Regulamentul (UE, Euratom) nr. 966/2012 al Parlamentului European și al Consiliului[9]. În comunicarea Comisiei intitulată „Un buget pentru Europa 2020”[10], Comisia a propus utilizarea posibilității de a se recurge tot mai mult la agențiile executive existente. În acest context și în conformitate cu dispozițiile de la articolul 3 alineatul (4) din Regulamentul (CE) nr. 58/2003 al Consiliului[11] și în conformitate cu articolul 6 litera (g) din Regulamentul (UE) nr. xxx/xxxx privind finanțarea, gestionarea și monitorizarea PAC[12] [regulamentul orizontal privind PAC], Comisia intenționează să externalizeze anumite sarcini privind gestiunea directă a programelor de informare și de promovare, în special pentru programele multinaționale și evaluarea propunerilor de programe simple către o agenție executivă existentă, cu scopul de a asigura o mai bună calitate și de a mări vizibilitatea UE în acțiunile sale de informare și de promovare pentru aceste produse agricole. 4. ELEMENTE JURIDICE ALE PROPUNERII Temeiul juridic Propunerea se întemeiază pe articolele 42 și 43 din Tratatul privind funcționarea Uniunii Europene. Principiile subsidiarității și proporționalității · Principiul subsidiarității Politica UE în domeniul promovării și informării completează și consolidează în mod util acțiunile desfășurate de statele membre, prin promovarea imaginii produselor pentru consumatorii din UE și din țările terțe, îndeosebi în ceea ce privește calitatea, valoarea nutritivă și siguranța alimentelor și a metodelor de producție. Contribuind la deschiderea unor noi piețe de desfacere în țări terțe, această acțiune ar putea avea, de asemenea, un efect de multiplicare asupra inițiativelor naționale și private. Propunerea intră în domeniul comun de competență al UE și al statelor membre și respectă principiul subsidiarității. · Principiul proporționalității Datorită nivelului din ce în ce mai mare de liberalizare a comerțului, inclusiv a comerțului cu produse agricole și alimentare, schimburile comerciale între statele membre ale UE și țări terțe devin din ce în ce mai importante. Într-un astfel de context și ținând seama de orientarea PAC în funcție de piață, regulamentul privind acțiunile de informare și de promovare pentru produsele agricole pe piața internă și în țările terțe reprezintă un instrument esențial și în concordanță cu noul cadru din Acordul OMC privind agricultura. De asemenea, Uniunii Europene îi revine, în mod natural, sarcina să promoveze înaltele standarde de calitate ale produselor agricole ale UE și să încurajeze programele de promovare comune care implică mai mult de un stat membru al UE sau mai mult de un sector agricol. Propunerea respectă principiul proporționalității. 5. IMPLICAȚIILE BUGETARE În raport cu situația actuală, propunerea prevede o creștere treptată, dar semnificativă a bugetului alocat acțiunilor de informare și de promovare în favoarea produselor agricole (de la 61,5 milioane EUR în bugetul pe 2013 la 200 de milioane EUR în bugetul pentru 2020). Informațiile detaliate privind incidența financiară a propunerii sunt incluse în fișa financiară. Propunerea privind cadrul financiar multianual (CFM) 2014-2020 include, la pilonul I al PAC, sumele plăților directe și cheltuielile legate de măsurile de piață. Ca măsură de precauție, Comisia a ținut seama de concluziile Consiliului European din 8 februarie 2013 privind CFM. Sub rezerva adoptării regulamentului privind CFM, finanțarea măsurilor de informare și de promovare se va face în limitele sumelor convenite de Consiliul European. 2013/0398 (COD) Propunere de REGULAMENT AL PARLAMENTULUI EUROPEAN ŞI AL CONSILIULUI privind acțiunile de informare și promovare pentru produsele agricole pe piața internă și în țările terțe PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 42 și articolul 43 alineatul (2), având în vedere propunerea Comisiei Europene, după transmiterea proiectului de act legislativ parlamentelor naționale, având în vedere avizul Comitetului Economic și Social European[13], având în vedere avizul Comitetului Regiunilor[14], hotărând în conformitate cu procedura legislativă ordinară, întrucât: (1) În temeiul Regulamentului (CE) nr. 3/2008 al Consiliului[15], Uniunea poate realiza acțiuni de informare și de promovare pe piața internă și în țări terțe pentru produsele agricole și pentru modul de producție al acestora, precum și pentru anumite produse alimentare pe bază de produse agricole. (2) Obiectivul acestor acțiuni este de a spori competitivitatea agriculturii europene, atât pe piața internă, cât și în țările terțe, crescând nivelul de conștientizare al consumatorilor privind meritele produselor agricole și ale produselor alimentare pe bază de produse agricole ale Uniunii, precum și dezvoltând și creând noi piețe. Aceste acțiuni completează și consolidează în mod util acțiunile statelor membre. (3) Ținând seama, pe de o parte, de experiența dobândită și, pe de altă parte, de perspectivele de evoluție a sectorului agricol și a piețelor atât în interiorul Uniunii, cât și în exteriorul său, se impune revizuirea sistemului stabilit prin Regulamentul (CE) nr. 3/2008, precum și modificarea sa pentru a fi mai eficace și mai coerent. Prin urmare, Regulamentul (CE) nr. 3/2008 ar trebui abrogat și înlocuit cu un nou regulament. (4) Respectând normele privind concurența, acțiunile care vizează piața internă trebuie să se limiteze la acțiuni de informare privind specificul modurilor de producție agricolă în Uniune sau privind teme care prezintă interes pentru Uniune, cum ar fi sistemele europene de calitate stabilite prin Regulamentul (UE) nr. 1151/2012 al Parlamentului European și al Consiliului[16]. (5) Se impune, de asemenea, prevederea unor acțiuni pentru valorificarea autenticității produselor din Uniune în vederea ameliorării cunoștințelor consumatorilor privind calitatea produselor autentice în raport cu produsele imitație sau contrafăcute. Acest fapt va contribui semnificativ la cunoașterea în Uniune și în țările terțe a simbolurilor, mențiunilor și abrevierilor care demonstrează participarea la sistemele europene de calitate prevăzute în Regulamentul (UE) nr. 1151/2012. (6) Uniunea exportă, în principal, produse agricole finale, inclusiv produse agricole care nu sunt prevăzute la anexa I la Tratatul privind funcționarea Uniunii Europene („tratatul”). În consecință, ar trebui ca sistemul de informare și de promovare să se deschidă pentru anumite produse alimentare pe bază de produse agricole, în conformitate cu alte sisteme ale politicii agricole comune („PAC”), cum ar fi sistemele europene de calitate, care prevăd deja mecanisme dedicate acestor produse. (7) Acțiunile de informare și de promovare a vinurilor din Uniune se numără printre măsurile principale ale programelor de ajutor din sectorul viticol prevăzute prin PAC. În consecință, eligibilitatea vinului pentru acțiunile de informare și de promovare din cadrul acestui sistem ar trebui să se limiteze numai la vinurile care sunt asociate cu un alt produs agricol sau alimentar. (8) În perioada 2001-2011, numai 30 % din bugetul consacrat acțiunilor de informare și de promovare în temeiul Regulamentului (CE) nr. 3/2008 a vizat piețele din țări terțe, deși aceste piețe oferă un important potențial de creștere. Ar trebui să se prevadă modalități specifice pentru a încuraja realizarea unui mai mare număr de acțiuni de informare și de promovare în favoarea produselor agricole ale Uniunii în țări terțe, cu obiectivul de a ajunge la 75 % din cheltuielile estimate, în special printr-o mai mare susținere financiară. (9) Pentru a garanta impactul acțiunilor de informare și de promovare puse în aplicare, acestea ar trebui să fie elaborate în cadrul programelor de informare și de promovare. Aceste programe erau până în prezent înaintate de către organizații profesionale sau interprofesionale. Pentru a crește numărul și calitatea acțiunilor propuse, ar trebui să se lărgească plaja de beneficiari pentru a include organizațiile de producători. Mai mult, Comisia trebuie să poată completa aceste programe prin realizarea de acțiuni din proprie inițiativă, în special pentru a contribui la deschiderea de noi piețe. (10) Acțiunile de informare și de promovare cofinanțate de Uniune trebuie să aducă o dimensiune europeană specifică. În acest sens și pentru a evita o dispersie a mijloacelor și pentru a crește vizibilitatea Europei prin aceste acțiuni de informare și de promovare pentru produsele agricole, ar trebui să se prevadă înființarea unui program de lucru, care să definească prioritățile strategice ale acestor acțiuni în termeni de populație, de produse, de teme sau de piețe țintă, precum și caracteristicile mesajelor de informare și de promovare. Comisia va ține seama mai ales de locul poziția predominantă a întreprinderilor mici și mijlocii în sectorul agroalimentar, de sectoarele care beneficiază de măsurile excepționale prevăzute la articolele 154, 155 și 156 din Regulamentul (UE) XXX/20… [al Parlamentului European și al Consiliului din… de instituire a unei organizări comune a piețelor produselor agricole („Regulamentul privind OCP unică”) (COM(2011)626)] și de acordurile de liber schimb din cadrul politicii comerciale a Uniunii Europene pentru acțiunile care vizează țări terțe. (11) Pentru a asigura punerea în aplicare eficace a acțiunilor de informare și de promovare, ar trebui ca executarea lor să fie încredințată unor organisme de executare bine selecționate. (12) Dincolo de aceste acțiuni de informare și de promovare, este necesar ca Comisia să dezvolte și să coordoneze servicii de asistență tehnică la nivel european, în scopul de a ajuta operatorii să participe la programele cofinanțate, să realizeze companii eficace sau să își dezvolte activitățile de export. (13) Acțiunile de informare și de promovare în favoarea produselor agricole cofinanțate de Uniune nu sunt orientate către mărcile comerciale, și nici către originea specifică a acestora. Cu toate acestea, mențiunea cu privire la mărci sau la origine poate oferi un efect de pârghie în cadrul acțiunilor de promovare, în special în țările terțe. Astfel, respectând condițiile specifice care vor fi stabilite și, în special, drepturile de protejare a proprietății industriale, ar trebui să se ofere o mai mare vizibilitate mărcilor și originii menținând, în același timp, un echilibru adecvat cu promovarea mesajelor generice care vizează caracteristicile intrinseci ale produselor agricole și alimentare pe bază de produse agricole ale Uniunii. (14) Uniunea dorește să simplifice cadrul de reglementare al PAC. Această abordare ar trebui să se aplice și regulamentului privind acțiunile de informare și de promovare pentru produsele agricole. În special, ar trebui să se revizuiască principiile de gestiune administrativă a programelor de informare și de promovare în scopul simplificării acestora și să se permită Comisiei să stabilească regulile și procedurile aplicabile depunerii și selecției de propuneri de programe. (15) Cooperarea dintre actorii economici din diferitele state membre contribuie într-un mod substanțial la creșterea valorii adăugate europene și la o mai mare vizibilitate a diversității produselor agricole. În pofida priorității acordate programelor elaborate împreună de către organizațiile care formulează propuneri din diferite state membre, acestea din urmă nu au reprezentat în perioada 2001-2011 decât 16 % din bugetul consacrat acțiunilor de informare și de promovare în temeiul Regulamentului (CE) nr. 3/2008. Pe baza acestei constatări, ar trebui să se prevadă noi reglementări, în special în ceea ce privește gestiunea bugetară pentru a trece peste obstacolele actuale ale punerii în aplicare. (16) Trebuie definite criteriile de finanțare a acțiunilor. Ca regulă generală, Uniunea ar trebui să acopere doar o parte din finanțarea programelor, în vederea responsabilizării entităților interesate care formulează propuneri. Anumite costuri administrative și de personale, care nu sunt legate de executarea PAC, sunt parte integrală din acțiunile de informare și de promovare și ar putea fi eligibile pentru finanțarea din partea Uniunii. (17) Fiecare măsură trebuie să fie suspusă monitorizării și evaluării în vederea îmbunătățirii calității și pentru demonstrarea eficacității. În acest context, ar trebui să se stabilească o listă a indicatorilor și să se evalueze impactul politicii de promovare în raport cu obiectivele sale de politică. Comisia ar trebui să stabilească un cadru de monitorizare și de evaluare pentru această politică în conformitate cu cadrul comun de monitorizare și de evaluare a PAC. (18) Pentru a asigura coerența și eficacitatea acțiunilor prevăzute în prezentul regulament, precum și buna lor gestionare și utilizarea eficace a finanțării din partea Uniunii, ar trebui să i se delege Comisiei puterea de a adopta acte în conformitate cu articolul 290 din tratat în ceea ce privește condițiile specifice de vizibilitate a mărcilor și mențiunea privind originea produselor, criteriile de eligibilitate a entităților care formulează propuneri, condițiile privind procedura concurențială pentru organismele însărcinate cu punerea în aplicare, precum și condițiile pe baza cărora entitatea care formulează propuneri poate fi autorizată să execute ea însăși anumite părți ale programului și, în fine, condițiile specifice de eligibilitate a costurilor acțiunilor de informare și de promovare pentru programele simple. Este foarte important ca, pe durata lucrărilor sale pregătitoare, Comisia să desfășoare consultări corespunzătoare, precum și să recurgă la experți externi. În momentul pregătirii și al elaborării actelor delegate, Comisia trebuie să garanteze transmiterea simultană, promptă și adecvată a documentelor relevante către Parlamentul European și către Consiliu. (19) Pentru a se facilita o tranziție fără probleme de la sistemul stabilit prin Regulamentul (CE) nr. 3/2008 la sistemul stabilit prin prezentul regulament, trebuie să se delege Comisiei competența de a adopta acte în conformitate cu articolul 290 din tratat în ceea ce privește stabilirea de dispoziții tranzitorii între dispozițiile Regulamentului (CE) nr. 3/2008 și cele din prezentul regulament. (20) Pentru a asigura condiții uniforme la punerea în aplicare a prezentului regulament, ar trebui să i se confere Comisiei competențele de executare în vederea adoptării actelor de punere în aplicare a programului de lucru care stabilește prioritățile strategice, selecția programelor simple, modalitățile de punere în aplicare, de monitorizare și de control al programelor simple, normele privind încheierea de contracte privind punerea în aplicare a programelor simple selecționate în temeiul prezentului regulament, precum și cadrul comun pentru evaluarea impactului programelor. Aceste competențe ar trebui să fie exercitate în conformitate cu Regulamentul (UE) nr. 182/2011 al Parlamentului European și al Consiliului[17]. (21) Pentru a asigura o mai mare coerență între diferitele măsuri de promovare cuprinse la pilonul I din PAC, ar trebui ca acțiunile de informare și de promovare existente în cadrul Regulamentului (UE) nr. …/20... [COM(2011)626] al Parlamentului European și al Consiliului [18] să fie compatibile cu prioritățile strategice care trebuie definite la nivel orizontal pe baza prezentului regulament. (22) Ținând seama de legăturile existente între politica de promovare și celelalte instrumente ale PAC, obiectivele prezentului regulament pot fi realizate mai eficace la nivelul Uniunii datorită garanției multianuale a finanțărilor din partea Uniunii și concentrării acestora pe priorități mai clar definite. Prin urmare, prezentul regulament este în concordanță cu principiul subsidiarității, în conformitate cu articolul 5 alineatul (3) din Tratatul privind Uniunea Europeană. Întrucât domeniul de aplicare al prezentului regulament este limitat la ceea ce este necesar pentru atingerea obiectivelor sale, acesta respectă, de asemenea, principiul proporționalității, în conformitate cu articolul 5 alineatul (4) din tratatul respectiv. ADOPTĂ PREZENTUL REGULAMENT: Capitolul I DISPOZIȚII GENERALE Articolul 1 Obiectul Acțiunile de informare și de promovare a produselor agricole și a anumitor produse alimentare pe bază de produse agricole, (denumite în continuare „acțiuni de informare și de promovare”), realizate pe piața internă sau în țări terțe, pot fi finanțate de la bugetul Uniuni, în totalitate sau parțial, în condițiile prevăzute prin prezentul regulament. Articolul 2 Acțiuni pe piața internă Acțiunile eligibile pe piața internă sunt următoarele: a) acțiunile de informare care vizează sublinierea caracterului specific al modalităților de producție agricolă în Uniune, în special din punct de vedere al siguranței alimentelor, al autenticității, al aspectelor nutriționale și sanitare, al bunăstării animalelor sau al respectării mediului; b) acțiunile de informare pe temele menționate la articolul 5 alineatul (4). Articolul 3 Acțiuni în țări terțe Acțiunile eligibile în țări terțe sunt următoarele: a) acțiunile de informare care vizează sublinierea caracteristicilor produselor agricole și alimentare și pe temele menționate la articolul 5 alineatul (4); b) acțiunile de promovare care au ca scop creșterea vânzărilor de produse agricole și alimentare originare din UE. Articolul 4 Caracteristicile acțiunilor 1. Acțiunile de informare și de promovare nu sunt orientate în funcție de mărcile comerciale. Cu toate acestea, mărcile de produse pot fi vizibile cu ocazia demonstrațiilor sau degustărilor de produse și prin materialul de informare și de promovare în condiții specifice care vor fi adoptate în temeiul articolului 6 litera (a). 2. Acțiunile de informare nu incită la consumul unui produs pe motivul originii sale. Cu toate acestea, originea produselor poate fi vizibilă prin materialul de informare și de promovare în condiții specifice care vor fi adoptate în temeiul articolului 6 litera (b). 3. Acțiunile de informare și de promovare sunt puse în aplicare în cadrul: a) programelor de informare și de promovare (denumite în continuare „programe”) care, printr-un set de operațiuni coerente, își propun să crească nivelul de informare privind temele vizate sau produsele în cauză, precum și vânzarea acestora din urmă; b) la inițiativa Comisiei. Articolul 5 Produse și teme eligibile 1. Următoarele produse pot face obiectul unor acțiuni de informare și de promovare menționate la articolul 3 și pot ilustra modurile de producție și temele menționate la articolul 2 și la articolul 3, litera (a): a) produsele agricole enumerate în lista cuprinsă în anexa I la Tratatul privind funcționarea Uniunii Europene (denumit în continuare „tratatul”) cu excepția produselor de pescuit și de acvacultură enumerate în anexa I la regulamentul (UE) nr. [COM(2011)416] al Parlamentului European și al Consiliului[19] și a tutunului; b) produsele alimentare pe bază de produse agricole enumerate la punctul I din anexa I la Regulamentul (UE) nr. 1151/2012 al Parlamentului European și al Consiliului; c) băuturile spirtoase cu indicație geografică protejată în temeiul Regulamentului (CE) nr. 110/2008 al Parlamentului European și al Consiliului[20]; 2. Vinul poate face obiectul acțiunilor de informare și de promovare, cu condiția ca alte produse menționate la alineatul (1) litera (a) sau (b) să facă, de asemenea, obiectul programului în cauză. 3. În ceea ce privește băuturile spirtoase menționate la alineatul (1) litera (c) și vinul, astfel cum este menționat la alineatul (2), acțiunile care vizează piața internă sunt limitate la informarea consumatorilor privind sistemele europene de calitate în ceea ce privește indicațiile geografice. 4. Temele prevăzute la articolul 2 litera (b) și la articolul 3 litera (a) sunt următoarele: a) sistemele de calitate stabilite prin Regulamentul (UE) nr. 1151/2012, prin Regulamentul (CE) nr. 110/2008 și la articolul 70 din Regulamentul (UE) XXX/20… al Parlamentului European și al Consiliului [din… de instituire a unei organizări comune a piețelor produselor agricole („Regulamentul privind OCP unică”) (COM(2011)626)]; b) metoda de producție ecologică, astfel cum este definită prin Regulamentul (CE) nr. 834/2007 al Consiliului[21]; c) simbolul grafic al produselor agricole de calitate specifice regiunilor ultraperiferice, astfel cum este definit la articolul 21 din Regulamentul (UE) nr. 228/2013 al Parlamentului European și al Consiliului[22]. Articolul 6 Competențe delegate Comisia este împuternicită să adopte acte delegate în conformitate cu articolul 23 pentru: a) condițiile specifice de vizibilitate a mărcilor comerciale cu ocazia demonstrațiilor sau degustărilor de produse și prin materialul de informare și de promovare, astfel cum sunt menționate la articolul 4 alineatul (1); b) condițiile relative la mențiunea originii produselor astfel cum sunt menționate la articolul 4, alineatul (2). Capitolul II Punerea în aplicare a ACȚIUNILOR DE INFORMARE ȘI DE PROMOVARE Secțiunea 1 Dispoziții comune Articolul 7 Entitățile care formulează propuneri Programul poate fi propus de: a) organizații profesionale sau interprofesionale naționale; b) organizații profesionale sau interprofesionale din Uniune; c) organizații de producători sau asociații de organizații de producători astfel cum sunt definite la articolele 106 și 107 din Regulamentul (UE) XXX/20… al Parlamentului European și al Consiliului [din… de instituire a unei organizări comune a piețelor produselor agricole („Regulamentul privind OCP unică”) (COM(2011)626)]. Articolul 8 Programul de lucru 1. Acțiunile de informare și de promovare contribuie la consolidarea competitivității agriculturii europene, atât pe piața internă, cât și pe piețele din țări terțe. Obiectivele care trebuie realizate vor fi stabilite în cadrul programului de lucru, astfel cum este menționat la alineatul (2). 2. Comisia adoptă, prin intermediul unui act de punere în aplicare, un program de lucru care stabilește obiectivele urmărite, prioritățile, rezultatele preconizate, modalitățile de punere în aplicare și suma totală a planului de finanțare. Acesta conține, de asemenea, principalele criterii de evaluare, o descriere a acțiunilor care urmează să fie finanțate, o indicare a sumelor alocate fiecărui tip de acțiune, un calendar orientativ al punerii în aplicare și, pentru subvenții, nivelul maxim de cofinanțare. Actul de punere în aplicare prevăzut la primul paragraf se adoptă în conformitate cu procedura de consultare menționată la articolul 24 alineatul (3). 3. Programul de lucru menționat la alineatul (1) este pus în aplicare prin publicarea de către Comisie: a) pentru programele simple, a unei cereri de propuneri care redă în principal condițiile de participare și principalele criterii de evaluare. b) pentru programele multinaționale, a unei cereri de propuneri în conformitate cu titlul VI din partea I a Regulamentului (UE, Euratom) nr. 966/2012[23]. Articolul 9 Programele În sensul prezentului regulament, se aplică următoarele definiții: a) „program simplu”: un program care poate fi prezentat de una sau mai multe entități care formulează propuneri, astfel cum sunt menționate la articolul 7 litera (a) sau (c) și care provin din același stat membru; b) „program multinațional”: un program care poate fi prezentat fie de mai multe entități care formulează propuneri, astfel cum sunt menționate la articolul 7 litera (a) sau (c) și care provin din mai multe state membre, fie de una sau mai multe organizații europene menționate la articolul 7 litera (b). Articolul 10 Acțiuni la inițiativa Comisiei 1. Comisia poate realiza acțiuni de informare și de promovare astfel cum sunt acestea descrise la articolele 2 și 3. Aceste acțiuni pot lua în special forma unei participări la târguri comerciale și la expoziții de importanță internațională, prin standuri sau operațiuni cu scopul de a promova imaginea produselor din Uniune. 2. Comisia dezvoltă servicii de asistență tehnică, mai ales în vederea favorizării cunoașterii diferitelor piețe, a menținerii unei rețele profesionale dinamice în jurul politicii de informare și de promovare și a ameliorării cunoștințelor privind dispozițiile legislative relative la elaborarea și punerea în aplicare a programelor. Articolul 11 Excluderea dublei finanțări Acțiunile de informare și de promovare care primesc un alt sprijin financiar european, în special în temeiul Regulamentului (UE) XXXX/20.. al Parlamentului European și al Consiliului [din ... privind sprijinul pentru dezvoltare rurală acordat din Fondul European Agricol pentru Dezvoltare Rurală (FEADR) (COM(2011)627)[24]] sau în temeiul Regulamentului (UE) XXX/20.. [al Parlamentului European și al Consiliului din… de instituire a unei organizări comune a piețelor produselor agricole („Regulamentul privind OCP unică”) (COM(2011)626)], nu pot face obiectul unei contribuții financiare din partea Uniunii în temeiul prezentului regulament. Secțiunea 2 Punerea în aplicare și gestiunea programelor simple Articolul 12 Selectarea programelor simple 1. Comisia procedează la evaluarea și la selectarea propunerilor de programe simple pe baza cererii de propuneri menționate la articolul 8, alineatul 3, litera (a). 2. Comisia decide, prin intermediul unor acte de punere în aplicare, asupra programelor simple selectate, asupra modificările ulterioare ale acestora și asupra bugetelor corespunzătoare. Respectivele acte de punere în aplicare se adoptă în conformitate cu procedura de examinare prevăzută la articolul 24 alineatul (2). Articolul 13 Organisme însărcinate cu punerea în aplicare a programelor simple După solicitarea de oferte concurențiale prin mijloacele corespunzătoare, entitatea care a formulat propunerea selectează organismele care să pună în aplicare programele simple selectate, în special în vederea garantării unei puneri în aplicare eficace a acțiunilor. Articolul 14 Executarea, monitorizarea și controlul programelor simple 1. Statele membre în cauză sunt responsabile de punerea adecvată în aplicare a programelor simple selectate în temeiul articolului 12, precum și de executarea plăților aferente. Statele membre se asigură că materialele de informare și de promovare produse în cadrul programelor menționate anterior sunt în conformitate cu legislația Uniunii. 2. Implementarea, monitorizarea și controlul programelor simple sunt efectuate de statele membre în conformitate cu Regulamentul (UE) XXXX/20.. al Parlamentului European și al Consiliului [din ....privind finanțarea, gestionarea și monitorizarea politicii agricole comune (COM(2011) 628] și în conformitate cu modalitățile care vor fi adoptate în temeiul articolului 22, primul paragraf, litera (a). Articolul 15 Dispoziții financiare privind programele simple 1. Contribuția Uniunii la finanțarea programelor simple nu depășește 50 % din cheltuielile eligibile pentru finanțare în cadrul sistemului. Restul cheltuielilor sunt exclusiv în sarcina entităților care formulează propuneri. 2. Procentajul menționat la alineatul (1) este mărit la 60 % în cazul: a) unui program simplu care vizează una sau mai multe țări terțe; b) acțiunilor de informare și de promovare a fructelor și legumelor destinate în mod specific copiilor din instituțiile de învățământ din Uniune. 3. Studiile de evaluare a rezultatelor acțiunilor de informare și de promovare întreprinse în conformitate cu articolul 26 sunt eligibile pentru finanțarea de către Uniune în condiții similare cu cele pentru programul simplu. 4. Uniunea finanțează în întregime cheltuielile de expertiză legate de selectarea programelor în conformitate cu articolul 4 alineatul (2) litera (a) din Regulamentul (UE) nr. XXXX/20.. al Parlamentului European și al Consiliului [din ....privind finanțarea, gestionarea și monitorizarea politicii agricole comune (COM(2011) 628)]. . 5. Pentru a asigura buna punere în aplicare a programelor simple, entitățile care formulează propuneri constituie garanții. 6. Finanțarea de către Uniune a acțiunilor de informare și de promovare puse în aplicare prin intermediul programelor simple se efectuează în conformitate cu articolul 4 alineatul (1) litera (c) din Regulamentul (UE) nr. XXXX/20.. al Parlamentului European și al Consiliului [din ....privind finanțarea, gestionarea și monitorizarea politicii agricole comune (COM(2011) 628)]. Secțiunea 3 Punerea în aplicare și gestiunea programelor multinaționale și a acțiunilor la inițiativa Comisiei Articolul 16 Forme de finanțare 1. Finanțarea poate lua una sau mai multe dintre formele prevăzute prin Regulamentul (UE, Euratom) nr.°966/2012, și anume, ea poate consta în: a) subvenții pentru programele multinaționale; b) contracte pentru acțiunile la inițiativa Comisiei. 2. Finanțarea de către Uniune a acțiunilor de informare și de promovare puse în aplicare prin intermediul programelor multinaționale sau la inițiativa Comisiei se efectuează în conformitate cu articolul 4 alineatul (2) litera (a) din Regulamentul (UE) nr. XXXX/20.. al Parlamentului European și al Consiliului [din ....privind finanțarea, gestionarea și monitorizarea politicii agricole comune (COM(2011) 628)]. Articolul 17 Evaluarea programelor multinaționale Propunerile de programe multinaționale sunt evaluate și selectate pe baza criteriilor anunțate în cererea de propuneri menționată la articolul 8 alineatul (3) litera (b). Articolul 18 Dispoziții financiare privind programele multinaționale Nivelul maxim de cofinanțare se stabilește la 60 % din totalul costurilor eligibile pentru programele multinaționale. Restul cheltuielilor sunt exclusiv în sarcina entităților care formulează propuneri. Articolul 19 Atribuirea contractelor pentru acțiunile la inițiativa Comisiei Orice atribuire de contracte efectuată de Comisiei în numele său sau împreună cu statele membre face obiectul normelor referitoare la atribuirea de contracte stabilite prin Regulamentul (UE) nr.°966/2012 și prin Regulamentul delegat (UE) nr.°1268/2012. Articolul 20 Protejarea intereselor financiare ale Uniunii 1. Comisia ia măsurile adecvate pentru a se asigura că, atunci când acțiunile finanțate în temeiul prezentei secțiuni sunt puse în aplicare, interesele financiare ale Uniunii Europene sunt protejate prin aplicarea de măsuri preventive împotriva fraudei, corupției și oricăror altor activități ilegale, prin verificări eficace și, dacă se descoperă nereguli, prin recuperarea sumelor plătite în mod necuvenit și, dacă este cazul, prin aplicarea de sancțiuni administrative și financiare eficace, proporționale și disuasive. 2. Comisia sau reprezentanții săi și Curtea de Conturi au competența de a audita, pe baza documentelor și la fața locului, toți beneficiarii de granturi, contractanții și subcontractanții care au primit fonduri ale Uniunii. 3. Oficiul European de Luptă Antifraudă (OLAF) poate efectua investigații, inclusiv controale și inspecții la fața locului, în conformitate cu dispozițiile și procedurile prevăzute în Regulamentul (UE, Euratom) nr. 883/2013 al Parlamentului European și al Consiliului[25] și în Regulamentul (Euratom, CE) nr. 2185/96 al Consiliului[26] în scopul de a se stabili dacă au fost acte de fraudă, corupție sau orice altă activitate ilegală care afectează interesele financiare ale Uniunii în legătură cu un acord sau o decizie de grant sau cu un contract care implică fonduri ale Uniunii. 4. Fără a aduce atingere alineatelor (1), (2) și (3), acordurile de cooperare cu țări terțe și cu organizații internaționale, contractele, acordurile de grant și deciziile privind granturile care rezultă din implementarea prezentului program conțin dispoziții care împuternicesc în mod expres Curtea de Conturi Europeană și OLAF să efectueze astfel de audituri și investigații, în conformitate cu competențele lor respective. Secțiunea 4 Competențe delegate și competențe de executare Articolul 21 Competențe delegate Comisia este împuternicită să adopte acte delegate în conformitate cu articolul 23 pentru: (a) condițiile specifice în care oricare dintre entitățile care formulează propuneri menționate la articolul 7 poate prezenta un program, în special pentru a garanta o reprezentativitate și o anvergură semnificativă a programului ; (b) condițiile pe baza cărora entitatea care formulează propuneri poate fi autorizată să execute ea însăși anumite părți ale programului prin derogare de la articolul 13; (c) condițiile de solicitare de oferte concurențiale de la organismele de punere în aplicare menționate la articolul 13; (d) condițiile specifice de eligibilitate pentru programele simple, costurile acțiunilor de informare și de promovare și, dacă este necesar, costurile administrative și de personal. Articolul 22 Competențe de executare Comisia adoptă, prin intermediul unor acte de punere în aplicare: a) modalitățile de executare, de monitorizare și de control menționate la articolul 14 alineatul (2); (b) normele privind încheierea de contracte pentru punerea în aplicare a programelor simple selectate în temeiul prezentului regulament; Aceste acte de punere în aplicare se adoptă în conformitate cu procedura de examinare menționată la articolul 24 alineatul (2). Capitolul III DELEGAREA DE COMPETENȚE, DISPOZIȚII DE PUNERE ÎN APLICARE ȘI DISPOZIȚII TRANZITORII ȘI FINALE Secțiunea 1 Delegarea de competențe și dispoziții de punere în aplicare Articolul 23 Exercitarea competențelor delegate 1. Competența de a adopta acte delegate este conferită Comisiei în condițiile prevăzute în prezentul articol. 2. Competența de a adopta acte delegate, menționată în prezentul regulament se deleagă Comisiei pentru o perioadă nedeterminată, începând cu data intrării în vigoare a prezentului regulament. 3. Delegarea de competențe menționată în prezentul regulament poate fi revocată în orice moment de către Parlamentul European sau de către Consiliu. Decizia de revocare pune capăt delegării de competențe specificată în decizia respectivă. Decizia produce efecte din ziua următoare datei publicării acesteia în Jurnalul Oficial al Uniunii Europene sau de la o dată ulterioară menționată în decizie. Decizia nu aduce atingere actelor delegate care sunt deja în vigoare. 4. De îndată ce adoptă un act delegat, Comisia îl notifică simultan Parlamentului European și Consiliului. 5. Un act delegat adoptat în temeiul prezentului regulament intră în vigoare numai în cazul în care nici Parlamentul European și nici Consiliul nu au formulat obiecțiuni în termen de 2 luni de la notificarea acestuia către Parlamentul European și Consiliu sau în cazul în care, înainte de expirarea perioadei respective, atât Parlamentul European, cât și Consiliul au informat Comisia că nu vor formula obiecțiuni. Această perioadă se poate prelungi cu două luni, la inițiativa Parlamentului European sau a Consiliului. Articolul 24 Comitetul 1. Comisia este asistată de Comitetul organizării comune a piețelor agricole instituit prin articolul 162 din Regulamentul (UE) nr. XXXX/20..[ al Parlamentului European și al Consiliului din …. de instituire a unei organizări comune a piețelor produselor agricole („Regulamentul privind OCP unică”) Acesta este un comitet în sensul Regulamentului (UE) nr. 182/2011. 2. Atunci când se face trimitere la prezentul alineat, se aplică articolul 5 din Regulamentul (UE) nr. 182/2011. 3. Atunci când se face trimitere la prezentul alineat, se aplică articolul 4 din Regulamentul (UE) nr. 182/2011. secțiunea 2 Consultare, evaluare și raport Articolul 25 Consultare În cadrul punerii în aplicare a prezentului regulament, Comisia poate consulta grupul consultativ pentru „promovarea produselor agricole” instituit prin Decizia 2004/391/CE a Comisiei[27]. Articolul 26 Evaluarea impactului acțiunilor În conformitate cu cadrul comun de monitorizare și de evaluare a politicii agricole comune prevăzut la articolul 110 din Regulamentul (UE) nr.°…/20.. [COM(2011)628], Comisia stabilește, în temeiul articolului 24 alineatul (2), cadrul comun pentru evaluarea impactului programelor de informare și de promovare finanțate în temeiul prezentului regulament, precum și un sistem de indicatori. Toate părțile interesate comunică Comisiei toate datele și informațiile necesare pentru a permite evaluarea impactului acțiunilor. Articolul 27 Raport Cel târziu până la 31 decembrie [2020], Comisia prezintă Parlamentului European și Consiliului un raport privind aplicarea prezentului regulament, însoțit, după caz, de propuneri adecvate. secțiunea 3 Dispoziții de modificare, tranzitorii și finale Articolul 28 Modificarea Regulamentului (UE) nr.°…/20… [COM(2011)626] Regulamentul (UE) nr.…/20… [COM(2011)626] se modifică după cum urmează: a) la articolul 34 alineatul (2) se adaugă următorul paragraf: „Strategia națională trebuie să fie compatibilă cu prioritățile strategice definite în programul de lucru menționat la articolul 6 din Regulamentul (UE) nr.°XXX al Parlamentului European și al Consiliului*. * Regulamentul (UE) nr.°XXX al Parlamentului European și al Consiliului din .... privind acțiunile de informare și promovare pentru produsele agricole pe piața internă și în țările terțe (JO L……..)” b) la articolul 43 se adaugă următorul alineat: „5. Măsurile menționate la alineatul (1) sunt compatibile cu prioritățile strategice definite în programul de lucru menționat la articolul 6 din Regulamentul (UE) nr. XXX.” Articolul 29 Ajutoare de stat Prin derogare de la articolul 146 din Regulamentul (UE) XXXX/20..[ al Parlamentului European și al Consiliului* din ....de instituire a unei organizări comune a piețelor produselor agricole („Regulamentul privind OCP unică”) (COM(2011) 626)] și de la articolul 3 din Regulamentul (CE) nr. 1184/2006 al Consiliului[28], precum și în temeiul articolului 42, primul paragraf din tratat, articolele 107, 108 și 109 din tratat nu se aplică plăților efectuate de statele membre, în aplicarea prezentului regulament și în conformitate cu dispozițiile acestuia, nici participărilor financiare provenind din încasările parafiscale sau din contribuțiile obligatorii ale statelor membre, în cazul programelor care ar putea beneficia de sprijin din partea Uniunii în temeiul articolului 42, al doilea paragraf din tratat, pe care Comisia le-a selecționat în conformitate cu prezentul regulament. Articolul 30 Abrogare Regulamentul (CE) nr. 3/2008 se abrogă. Trimiterile la regulamentul abrogat se interpretează ca trimiteri la prezentul regulament și se citesc în conformitate cu tabelele de corespondență din anexa la prezentul regulament. Articolul 31 Dispoziții tranzitorii Comisia este împuternicită să adopte acte delegate în conformitate cu articolul 23 pentru a asigura tranziția între dispozițiile Regulamentului (CE) nr.°3/2008 și cele din prezentul regulament. Articolul 32 Intrare în vigoare și data aplicării Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament se aplică începând cu ……] Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, Pentru Parlamentul European, Pentru Consiliu, Președintele Președintele ANEXĂ TABELUL DE CORESPONDENȚĂ menționat la articolul 30 Regulamentul (CE) nr. 3/2008 || Prezentul regulament Articolul 1 alineatul (1), primul paragraf Articolul 1 alineatul (1) al doilea paragraf Articolul 1 alineatul (2) Articolul 2 Articolele 3 și 4 Articolul 5 Articolul 6 alineatul (1) Articolul 6 alineatul (2) Articolul 7 Articolul 8 Articolul 9 Articolul 10 Articolul 11 Articolul 12 alineatul (1) Articolul 12 alineatul (2) Articolul 13 alineatul (1) Articolul 13 alineatul (2), primul paragraf Articolul 13 alineatul (2) al doilea paragraf Articolul 13 alineatul (2) al treilea paragraf Articolul 13 alineatele (3), (4) și (5) Articolul 13 alineatul (6) Articolul 14 Articolele 15 și 16 Articolul 17 Articolul 18 Articolul 19 Articolul 20 || Articolul 1 Articolul 4 alineatul (3) litera (a) Articolul 4 alineatele (1) și (2) Articolele 2 și 3 Articolul 5 Articolul 8 alineatul (2) Articolul 7 --- --- Articolele 12 și 17 --- Articolul 10 Articolul 13 --- Articolul 14 Articolul 16 alineatul (1) litera (b) Articolul 15 alineatul (1) Articolul 15 alineatul (2) --- --- Articolul 29 Articolul 15 alineatul (6) și articolul 16 alineatul (2) Articolele 23 și 24 Articolul 25 Articolul 27 Articolul 30 Articolul 32 Regulamentul (CE) nr. 3/2008 aliniat la dispozițiile Tratatului de la Lisabona, ca urmare a propunerii de Regulament (UE) nr. XXX/20.. [COM(2011)663] || Prezentul regulament Articolul 1 alineatul (1), primul paragraf Articolul 1 alineatul (1) al doilea și al treilea paragraf Articolul 1 alineatul (2) Articolul 1 alineatul (3) Articolul 1 alineatul (4) Articolul 2 Articolele 3 și 4 Articolul 5 Articolul 6 alineatul (1) Articolul 6 alineatul (2) Articolul 7 Articolul 8 Articolul 9 Articolul 10 Articolul 11 Articolul 12 alineatul (1) Articolul 12 alineatele (2) și (3) Articolul 13 alineatul (1) Articolul 13 alineatul (2), primul paragraf Articolul 13 alineatul (2) al doilea paragraf Articolul 13 alineatul (2) al treilea paragraf Articolul 13 alineatele (3), (4) și (5) Articolul 13 alineatul (6) Articolul 13 alineatul (7) articolul 13 alineatul (8) Articolul 13 alineatul (9) Articolul 14 Articolul 15 a Articolul 16 a Articolul 16 b Articolul 17 Articolul 18 Articolul 19 Articolul 20 || Articolul 1 Articolul 4 alineatul (3) și articolul 8 alineatul (2) Articolul 4 alineatele (1) și (2) Articolul 8 alineatul (2) --- Articolele 2 și 3 Articolul 5 Articolul 8 alineatul (2) Articolul 7 --- --- Articolele 12, 17 și 18 --- Articolul 10 Articolele 13, 19 și 21, litera (b) --- Articolul 14 Articolul 16 alineatul (1) litera (b) Articolul 15 alineatul (1) Articolul 15 alineatul (2) --- --- Articolul 29 Articolul 11 Articolul 15 alineatul (5) Articolul 22 Articolul 15 alineatul (6) și articolul 16 alineatul (2) --- Articolul 23 Articolul 24 Articolul 25 Articolul 27 Articolul 30 Articolul 32 FIȘA FINANCIARĂ LEGISLATIVĂ 1. CADRUL PROPUNERII/INIȚIATIVEI 1.1. Denumirea propunerii Propunere de regulament al Parlamentului European și al Consiliului privind acțiunile de informare și promovare în favoarea produselor agricole pe piața internă și în țările terțe 1.2. Domeniul (domeniile) de politică în cauză în structura ABM/ABB[29] Domeniul de politică 05 de la rubrica 2 1.3. Tipul propunerii X Propunere care se referă la o acțiune nouă ¨Propunere care se referă la o acțiune nouă ca urmare a unui proiect-pilot/a unei acțiuni pregătitoare[30] X Propunere care se referă la extinderea unei acțiuni existente ¨ Propunere care se referă la o acțiune reorientată către o acțiune nouă Propunerea se referă la prelungirea unei acțiuni existente, dar cu introducerea unor noi aspecte. 1.4. Obiectiv(e) 1.4.1. Obiectivul strategic multianual/obiective strategice multianuale al(e) Comisiei vizat(e) de propunere Propunerea urmărește promovarea utilizării eficace a resurselor în vederea unei creșteri inteligente, durabile și favorabile incluziunii a agriculturii din UE în conformitate cu strategia Europa 2020. În calitate de instrument PAC, politica europeană de promovare pentru produsele agricole urmărește obiectivele reformei PAC până la 2020 și, în special, obiectivul de stimulare a competitivității sectorului agricol, atât pe piața internă, cât și în țările terțe. 1.4.2. Obiectiv(e) specific(e) și activitatea (activitățile) ABM/ABB în cauză Obiectiv specific Creșterea competitivității sectorului agricol și accentuarea valorii acestuia în cadrul lanțului de aprovizionare cu alimente Activitatea ABM/ABB în cauză: 05 02. „Intervenții pe piețele agricole” 1.4.3. Rezultatul (rezultatele) și impactul preconizate Ca urmare a prezentei propuneri, politica de promovare va beneficia de o strategie globală, care îi va permite să răspundă în mod focalizat și eficace la oportunitățile economice pe piețele țărilor terțe, de exemplu în legătură cu acordurile de liber schimb, și la necesitatea de informare privind meritele produselor agricole europene. Strategia de promovare va defini mesajele de transmis care vor promova în special elementele specifice ale PAC, cum ar fi modurile sale de producție durabilă și sistemele sale de calitate. Din punct de vedere al ocupării locurilor de muncă, impactul va fi legat de repercusiunile economice preconizate, însă prezenta propunere ar trebui să contribuie la menținerea locurilor de muncă în sectorul agricol și alimentar, în special în IMM-uri (datorită priorității acordate de strategie IMM-urilor) care reprezintă 99 % dintre întreprinderile agroalimentare ca număr și 63 % din locurile de muncă din acest sector. O creștere a numărului de programe care implică organizații din diferite țările ale UE (așa numitele programe multinaționale) cu o mare valoare adăugată europeană, este preconizată ca urmare a simplificării selecției și gestiunii realizate acum la nivelul Comisiei, fără a implica statele membre într-o etapă intermediară. 1.4.4. Indicatori de rezultat și de impact S-au stabilit trei niveluri de indicatori în funcție de obiective: Indicatori de impact: - Balanța comercială agricolă europeană; - Venitul agricol. Indicatori de rezultat: - Exporturile agricole europene; - Valoarea producției din cadrul denumirilor europene de calitate și importanța agriculturii biologice (indicatori care măsoară indirect succesul strategiei – teme prioritare...); - Percepția imaginii produselor în rândul consumatorilor (anchete, rapoarte Eurobarometru...). Indicatori de realizare: - Numărul de programe (Piața internă/Țări terțe); - Noi beneficiari (procentul de noi organizații care formulează propuneri în raport cu numărul total de organizații care formulează propuneri); - Numărul de programe multinaționale. 1.5. Motivele propunerii 1.5.1. Cerință (cerințe) de îndeplinit pe termen scurt sau pe termen lung Principala problemă este presiunea tot mai mare asupra competitivității sectorului agricol, care rezultă din trei aspecte diferite: - Produsele agricole europene se confruntă cu o puternică concurență din partea țărilor terțe; - O creștere a cerințelor care trebuie respectate de agricultori și a costurilor pentru economia agricolă din UE. De exemplu, în perioada 2000-2012, prețurile la nivel mondial în agricultură au crescut cu 82 %, în timp ce prețurile energiei au crescut cu 261 %, iar prețurile îngrășămintelor cu 286 %, sectorul înregistrând cel mai ridicat nivel de volatilitate din ultimele trei decenii; - Un nivel scăzut de cunoaștere a meritelor produselor agricole din UE, în special pe piața internă. De exemplu, majoritatea europenilor consideră că principala prioritate a Uniunii Europene în materie de politică agricolă și de dezvoltare rurală este de a garanta că produsele agricole sunt de bună calitate, sănătoase și sigure. În același timp, numai 14 % dintre europeni recunosc logo-urile DOP[31]/IGP[32], care este unul dintre principalele sisteme de calitate europene existent în Uniune. 1.5.2. Valoarea adăugată a implicării UE Politica agricolă comună este o adevărată politică europeană. În loc să avem 28 de politici agricole, statele membre își reunesc resursele pentru a urma o politică europeană cu un buget comun și norme comune, inclusiv cele privind promovarea. În special pe o piață unică, o acțiune la nivelul UE va avea un efect de pârghie semnificativ pentru (a) a facilita punerea în aplicare a programelor de informare generală care, prin natura lor, sunt mai puțin implementate de statele membre sau de întreprinderi, cu atât mai mult în prezent, în contextul crizei economice și (b) a pune în aplicare programe multinaționale, care sunt o sursă de schimburi de experiență între statele membre și de economii de scară. 1.5.3. Învățăminte desprinse din experiențele anterioare similare Dintotdeauna, au existat în cadrul PAC acțiuni de informare și de promovare. Din 1999, PAC sprijină în mod specific acțiunile de informare și de promovare din sectorul agricol și agroalimentar european pe piața internă și în țările terțe, prin intermediul unui sistem orizontal de informare și de promovare în favoarea produselor agricole. Mai multe elemente arată că o politică europeană de promovare joacă un rol pozitiv și permite, în fine, ca producătorii europeni să fie recompensați pentru eforturile lor de a avea o producție care respectă standardele ridicate ale PAC: - În 2009, Curtea de Conturi Europeană a realizat un audit al sistemului în ceea ce privește eficacitatea acțiunilor de informare și de promovare, precum și regularitatea cheltuielilor angajate. Curtea europeană de conturi a apreciat sistemul, deși a fost dificil să se cuantifice impactul[33]; - Concluziile studiului de evaluare a regimului au permis, de asemenea, să se facă un bilanț al regimului actual[34]; - Deși provine de la o altă politică publică, un studiu cost-beneficiu al programelor de dezvoltare a piețelor administrate de USDA estimează că exporturile agricole din America cresc cu 35 USD pentru fiecare USD suplimentar cheltuit prin aceste programe de promovare și că o reducere a bugetului public de promovare cu 50 % ar rezulta într-o reducere a exporturilor agricole estimată la 9 miliarde USD. Fără a putea garanta valoarea acestor proporții, este interesant să remarcăm aspectul lor extrem de pozitiv care confirmă valoarea pozitivă a politicilor publice de informare și de promovare în favoarea produselor agricole[35]. 1.5.4. Coerența și posibila sinergie cu alte instrumente relevante Ținând seama de caracteristicile specifice diferitelor sectoare, propunerea prevede consolidarea sinergiilor între acest sistem orizontal de promovare și sistemele sectoriale existente în cadrul PAC prin intermediul strategiei de promovare și al dezvoltării unei identități comune care să includă elemente vizuale și de conținut pentru ansamblul acțiunilor de promovare. 1.6. Durata și impactul financiar ¨ Propunere pe durată determinată – ¨ Propunere în vigoare din … până în … – ¨ Impact financiar din … până în … X Propunere pe durată nedeterminată – Punere în aplicare cu o perioadă de creștere în intensitate în: (A se vedea punctul 3.2.1 de mai jos), – urmată de o perioadă de funcționare în regim de croazieră. 1.7. Modul (modurile) de gestionare preconizat(e)[36] X Gestiune directă de către Comisie – ¨ Prin serviciile sale, inclusiv prin personalul său din cadrul delegațiilor Uniunii ; – X Prin agențiile executive; X Gestiune partajată cu statele membre ¨ Gestiune indirectă prin delegarea sarcinilor de execuție bugetară către: – ¨ țările terțe sau organismele desemnate de acestea; – ¨ organizațiile internaționale și agențiile acestora (a se preciza); – ¨ BEI și Fondul European de Investiții; – ¨ organismele menționate la articolele 208 și 209 din Regulamentul financiar; – ¨ organismele de drept public; – ¨ organismele de drept privat cu o misiune de servicii publice, cu condiția ca acestea să ofere garanții financiare adecvate; – ¨ organismele de drept privat ale unui stat membru, care sunt însărcinate cu punerea în aplicarea a unui parteneriat public-privat și care oferă garanții financiare adecvate; – ¨ persoanele cărora li se încredințează executarea unor acțiuni specifice în cadrul PESC în temeiul titlului V din TUE, identificate în actul de bază relevant. – Dacă se indică mai multe moduri de gestionare, se furnizează detalii suplimentare în secțiunea „Observații“. Observații În prezent, sistemul este administrat pe bază de gestiune partajată (principalele cheltuieli legate de punerea în aplicare a programelor) și pe bază de gestiune centralizată directă (acțiuni de informare și de promovare la inițiativa Comisiei). Modurile de gestiune care fac obiectul propunerii sunt gestiunea partajată și gestiunea directă. În conformitate cu dispozițiile de la articolul 3 alineatul (4) din Regulamentul (CE) nr. 58/2003, Comisia are intenția de a externaliza anumite sarcini privind gestiunea directă a programelor de informare și de promovare, în special în ceea ce privește programele multinaționale, către o agenție executivă existentă în scopul de a furniza un serviciu mai eficient și de a mări vizibilitatea UE în acțiunile sale de informare și de promovare în favoarea produselor agricole. 2. MĂSURI DE GESTIONARE 2.1. Dispoziții în materie de monitorizare și raportare Reglementarea prevede evaluarea programelor. În prezent, aceste evaluări au loc în fiecare an și sunt completate de o evaluare globală la sfârșitul programului. Se va stabili un cadru comun pentru evaluarea impactului acțiunilor, în coerență cu cadrul comun de monitorizare și de evaluare al PAC. Evaluarea acțiunilor de informare și de promovare va fi completată prin realizarea regulată a unor evaluări externe ale sistemului. Un raport al Comisiei către Parlament și Consiliu privind punerea în aplicare a sistemului este prevăzut pentru cel târziu 31 decembrie [2020]. 2.2. Sistemul de gestionare și control 2.2.1. Riscul (riscurile) identificat(e) Sistemul orizontal de informare și de promovare în favoarea produselor agricole există din anul 2000. El face obiectul unor controale regulate și unor ajustări ale procedurilor de monitorizare și de control atunci când acestea sunt considerate necesare. Pe baza auditurilor de conformitate realizate de DG AGRI și a auditurilor Curții Europene de Conturi, principalele riscuri identificate în ceea ce privește măsurile de informare și de promovare sunt legate de caracterul imaterial al anumitor cheltuieli și de realizarea unor acțiuni în afara frontierelor Uniunii Europene. 2.2.2. Informații privind sistemul de control intern instituit Pentru a limita aceste riscuri, vor fi definite modalitățile de selecție, de punere în aplicare, de monitorizare, de control și de evaluare. În special, Comisia va stabili procedurile de selecție a celor mai bune programe și le va transforma în instrumente juridice. Ea va stabili, de asemenea, condițiile specifice de eligibilitate ale costurilor acțiunilor și, în funcție de natura cheltuielilor, va putea recurge la sume forfetare, la bareme de costuri.... Ea va ține seama de realizarea programelor de către organisme de punere în aplicare specializate, uneori în afara Uniunii Europene. Modalitățile de control se vor stabili pentru fiecare dintre modurile de gestiune bugetară a cheltuielilor. În gestiunea partajată, cadrul de control se va baza pe modalitățile comune de control pentru PAC, astfel cum au fost revizuite în cadrul reformei [COM(2011) 628] și, în special, pe declarația de asigurare, care trebuie furnizată în fiecare an de responsabilul fiecărei agenții de plăți. În gestiunea directă, cadrul de control al subvențiilor se va baza pe modalitățile regulamentului financiar (UE, Euratom) nr. 966/2012 și, în special, pe punerea în aplicare a normelor de control intern al Comisiei, pe controalele ex ante asupra totalității declarațiilor și pe certificarea metodologiilor relative la costuri, pe auditurile ex post asupra unui eșantion de declarații. În contextul externalizării sarcinilor de gestiune a programului de promovare, Comisia va aplica, de asemenea, măsurile de control necesare pentru agențiile executive în conformitate cu articolul 65 din regulamentul financiar. Comisia va monitoriza agenția executivă și va controla dacă aceasta îndeplinește obiectivele de control corespunzătoare pentru acțiunile aflate în gestiunea sa. Această monitorizare va fi prevăzută prin modalitățile de cooperare între direcția generală tutelară și agenție. Controalele Comisiei se vor efectua utilizând o abordare bazată pe riscuri pentru a se asigura că auditurile sale vizează domeniile cu cele mai mari riscuri. 2.2.3. Estimarea costurilor și a beneficiilor controalelor și evaluarea nivelului prevăzut de risc de eroare Măsurile de informare și de promovare vor fi întotdeauna acoperite de sistemul existent de gestiune și de control pentru cheltuielile FEAGA. În ceea ce privește costul controalelor pentru statele membre, este prevăzută o analiză în anexa 8 la analiza de impact care a însoțit propunerile legislative pentru reforma PAC [COM(2011)626]. În ceea ce privește costurile pentru Comisie, acestea vor fi majorate în raport cu situația actuală ca urmare a creșterii cheltuielilor (printre care o dublare a cheltuielilor actuale în gestiune partajată) și, în special, a cheltuielilor legate de programele în gestiune directă. Gestiunea directă a programelor multinaționale va fi o noutate pentru acest sistem. Ar fi posibilă numai o estimate pe baza costurilor pentru controlul programelor de aceeași natură. Spre exemplu, am putea aminti programele pentru competitivitatea întreprinderilor și a IMM-urilor [COM(2011)834]. Se estimează că propunerea nu va duce la o creștere a indicelui de eroare pentru FEAGA. 2.3. Măsuri de prevenire a fraudelor și a neregulilor Pachetul legislativ pentru reforma PAC, mai ales propunerea de regulament privind finanțarea, gestionarea și monitorizarea politicii agricole comune, vizează menținerea și consolidarea actualelor sisteme detaliate de control și penalitățile care trebuie aplicate de agențiile de plăți, incluzând caracteristici de bază comune și norme specifice adaptate la particularitățile fiecărei scheme de ajutoare. Regulamentul privind finanțarea, gestiunea și monitorizarea PAC se va aplica, de asemenea, viitorului regulament privind politica de promovare. În general, sistemele prevăd controale administrative exhaustive asupra a 100 % din cererile de ajutoare, controale încrucișate cu alte baze de date, atunci când sunt considerate oportune, precum și controale la fața locului înainte de efectuarea plăților în cazul unui număr minim de tranzacții, în funcție de riscul asociat schemei în cauză. Dacă prin aceste controale la fața locului se constată un număr mare de nereguli, trebuie efectuate controale suplimentare. În plus, pachetul legislativ privind reforma PAC prevede că statele membre trebuie să prevină, să depisteze și să corecteze neregulile și fraudele, să impună penalități eficace, disuasive și proporționale în conformitate cu legislația Uniunii sau cu dreptul național și să recupereze toate plățile neconforme, cu dobânzile aferente. Pachetul include un mecanism de închidere automată a cazurilor de neregulă care prevede că, dacă recuperarea nu are loc în termen de patru ani de la data cererii de recuperare sau în termen de opt ani în cazul unor proceduri judiciare, sumele nerecuperate sunt imputate statului membru în cauză. Acest mecanism va constitui un stimulent puternic pentru statele membre, determinându-le să recupereze cât se poate de repede plățile neconforme. Mai mult, în ceea ce privește sarcinile externalizate pentru gestiunea viitoare politici de promovare, agenția executivă va avea obligația de a-i semnala Comisiei potențialele fraude și nereguli de la caz la caz, precum și în rapoartele pe care le publică în mod regulat. Un regim riguros de control este cu atât mai important cu cât realizarea acțiunilor de promovare este încredințată organismelor de punere în aplicare cu care numai beneficiarii au o relație contractuală. Organismele de punere în aplicare fiind entități comerciale cu dreptul de a face profit, va fi necesar să se garanteze că punerea în aplicare a acțiunilor este conformă. 3. IMPACTUL FINANCIAR ESTIMAT AL PROPUNERII 3.1. Rubrica (rubricile) din cadrul financiar multianual și linia (liniile) bugetară (bugetare) de cheltuieli afectată (afectate) · Linii bugetare existente În ordinea rubricilor din cadrul financiar multianual și a liniilor bugetare. Rubrica din cadrul financiar multianual || Linie bugetară || Natura cheltuielilor || Participare Numărul [Rubrica………………………...……………] || DA/NDA ([37]) || Țări AELS[38] || Țări candidate[39] || Țări terțe || În sensul articolului 18 alineatul (1) litera (aa) din Regulamentul financiar 2 || 05 02 10 01 – Promotion measures — Payments by Member States 05 02 10 02 – Promotion measures — Direct payments by the Union || CND CD || NU NU || NU NU || NU NU || NU NU · Noile linii bugetare a căror creare se solicită În ordinea rubricilor din cadrul financiar multianual și a liniilor bugetare. Rubrica din cadrul financiar multianual || Linie bugetară || Natura cheltuielilor || Participare Numărul [Rubrica………………………………………] || CD/CND || Țări AELS || Țări candidate || Țări terțe || În sensul articolului 18 alineatul (1) litera (aa) din Regulamentul financiar 2 || 05 01 04 xx – Executive Agency || CND || NU || NU || NU || NU Observații: Comisia are în vedere delegarea unei părți din punerea în aplicare unei agenții executive. În acest caz, liniile bugetare vor fi create în cadrul titlului 05. 3.2. Impactul estimat asupra cheltuielilor 3.2.1. Sinteza impactului estimat asupra cheltuielilor milioane EUR Rubrica din cadrul financiar multianual: || 2 || Creștere durabilă: resurse naturale: Subplafonul „Cheltuieli legate de piață și plăți directe” DG: AGRI (*) || || || 2014[40] || 2015[41] || 2016 || 2017 || 2018 || 2019 || 2020 || TOTAL  Credite operaționale || || || || || || || || 05 02 10 01 || Angajamente || (1) || 0,0 || 0,0 || 4,0 || 5,0 || 9,0 || 36,0 || 36,0 || 90,0 Plăți || (2) || 0,0 || 0,0 || 4,0 || 5,0 || 9,0 || 36,0 || 36,0 || 90,0 05 02 10 02 || Angajamente || (1a) || 0,5 || 0,5 || 15,0 || 54,0 || 90,0 || 103,0 || 103,0 || 366,0 Plăți || (2a) || 0,2 || 0,2 || 0,5 || 12,7 || 31,1 || 58,6 || 84,2 || 187,5 Credite cu caracter administrativ finanțate din bugetul anumitor programe[42] || || || || || || || || 05 01 04 xx || || (3) || pm || pm || pm || pm || pm || pm || pm || pm TOTAL credite pentru DG AGRI || Angajamente || =1+1a +3 || 0,5 || 0,5 || 19,0 || 59,0 || 99,0 || 139,0 || 139,0 || 456,0 Plăți || =2+2a +3 || 0,2 || 0,2 || 4,5 || 17,7 || 40,1 || 94,6 || 120,2 || 277,5  TOTAL credite operaționale || Angajamente || (4) || 0,5 || 0,5 || 19,0 || 59,0 || 99,0 || 139,0 || 139,0 || 456,0 Plăți || (5) || 0,2 || 0,2 || 4,5 || 17,7 || 40,1 || 94,6 || 120,2 || 277,5  TOTAL credite cu caracter administrativ finanțate din bugetul anumitor programe || (6) || pm || pm || pm || pm || pm || pm || pm || pm TOTAL credite pentru RUBRICA 2 din cadrul financiar multianual || Angajamente || =4+ 6 || 0,5 || 0,5 || 19,0 || 59,0 || 99,0 || 139,0 || 139,0 || 456,0 Plăți || =5+ 6 || 0,2 || 0,2 || 4,5 || 17,7 || 40,1 || 94,6 || 120,2 || 277,5 (*) Observații: - Sumele indicate prezintă o estimare a incidenței financiare adiționale în raport cu bugetul pe 2013. Defalcarea sumelor între liniile bugetare ar putea fi ajustată în funcție de punerea în aplicare a programelor. - Comisia are în vedere delegarea, începând din 2016, a unei părți din punerea în aplicare către o agenție executivă. Este posibil ca sumele și defalcarea costurilor estimate să trebuiască să fie ajustate în funcție de nivelul de delegare aprobat în cele din urmă. Spre informare: estimarea cheltuielilor totale || || || || || || || || || || || || || || || || || || || || || || || || milioane EUR An bugetar || || || || || || Buget 2013 || 2014 || 2015 || 2016 || 2017 || 2018 || 2019 || 2020 || Total 2014-2020 || || || || || || || || || || || || || || || 05 02 10 01 - Acțiuni de promovare - Plăți de către statele membre || || 60,0 || 60,0 || 60,0 || 64,0 || 65,0 || 69,0 || 96,0 || 96,0 || 510,0 05 02 10 02 - Acțiuni de promovare - Plăți directe de către Uniune || Angajamente || 1,0 || 1,5 || 1,5 || 16,0 || 55,0 || 91,0 || 104,0 || 104,0 || 373,0 || || || || || || Plăți || 1,1 || 1,4 || 1,4 || 1,6 || 13,9 || 32,2 || 59,8 || 85,4 || 195,5 || || || || || || || || || || || || || || || 05 01 04 XX – Agenție executivă || || || || || || pm || pm || pm || pm || pm || pm || pm || pm || || || || || || || || || || || || || || || TOTAL || || || || || || Angajamente || 61,0 || 61,5 || 61,5 || 80,0 || 120,0 || 160,0 || 200,0 || 200,0 || 883,0 || || || || || || Plăți || 61,1 || 61,4 || 61,4 || 65,6 || 78,9 || 101,2 || 155,8 || 181,4 || 705,5 Rubrica din cadrul financiar multianual: || 5 || „Cheltuieli administrative” (în raport cu bugetul pe 2013) milioane EUR (cu 3 zecimale) || || || 2014 || 2015 || 2016 || 2017 || 2018 || 2019 || 2020 || TOTAL DG: AGRI ||  Resurse umane || 0,019 || 0,099 || -0.499 || -0.147 || 0.188 || 0.675 || 0,922 || 1,257  Alte cheltuieli administrative || 0,000 || 0,000 || 0,002 || 0,006 || 0,003 || -0,001 || -0,001 || 0,009 TOTAL DG AGRI || Credite || 0,019 || 0,099 || -0,497 || -0,141 || 0,191 || 0,674 || 0,921 || 1,266 TOTAL credite pentru RUBRICA 5 din cadrul financiar multianual || (Total angajamente = Total plăți) || 0,019 || 0,099 || -0,497 || -0,141 || 0,191 || 0,674 || 0,921 || 1,266 milioane EUR (cu 3 zecimale) || || || 2014 || 2015 || 2016 || 2017 || 2018 || 2019 || 2020 || TOTAL TOTAL credite pentru RUBRICILE 1-5 din cadrul financiar multianual || Angajamente || 0,519 || 0,559 || 18,501 || 58,583 || 99,188 || 139,675 || 139,922 || 457,266 Plăți || 0,219 || 0,299 || 4,003 || 17,559 || 40,291 || 95,274 || 121,122 || 278,766 3.2.2. Impactul estimat asupra creditelor operaționale – ¨ Propunerea nu implică utilizarea de credite operaționale – X Propunerea/inițiativa implică utilizarea de credite operaționale, conform explicațiilor de mai jos: Credite de angajament în milioane EUR Obiective și realizări || || || 2014 || 2015 || 2016 || 2017 || 2018 || 2019 || 2020 || TOTAL REALIZĂRI Tip[43] || Costul mediu || Număr || Total || Număr || Total || Număr || Total || Număr || Total || Număr || Total || Număr || Total || Număr || Total || Numărul total || Costuri totale OBIECTIV SPECIFIC[44] || creșterea competitivității sectorului agricol și accentuarea valorii acestuia în cadrul lanțului alimentar Realizare[45] || Numărul de programe (Piața internă/Țări terțe) || || || || || || || || || || || || || || || || RealizareError! Bookmark not defined. || Noi beneficiari (procentul de noi organizații care formulează propuneri în raport cu numărul total de organizații care formulează propuneri) || || || || || || || || || || || || || || || || RealizareError! Bookmark not defined. || Numărul de programe multinaționale || || || || || || || || || || || || || || || || COST TOTAL || || || || || || || || || || || || || || || || 3.2.3. Impactul estimat asupra creditelor cu caracter administrativ 3.2.3.1. Rezumat – ¨ Propunerea nu implică utilizarea de credite administrative – X Propunerea implică utilizarea de credite administrative, conform explicațiilor de mai jos: milioane EUR (cu 3 zecimale) || 2014 || 2015 || 2016 || 2017 || 2018 || 2019 || 2020 || TOTAL RUBRICA 5 din cadrul financiar multianual || || || || || || || || Resurse umane || 2,508 || 2,588 || 1,990 || 2,342 || 2,677 || 3,164 || 3,411 || 18,680 Alte cheltuieli administrative || 0,110 || 0,110 || 0,111 || 0,116 || 0,113 || 0,109 || 0,109 || 0,778 Subtotal RUBRICA 5 din cadrul financiar multianual || 2,618 || 2,698 || 2,101 || 2,458 || 2,790 || 3,273 || 3,520 || 19,458 fără RUBRICA 5[46] din cadrul financiar multianual || || || || || || || || Resurse umane || || || || || || || || Alte cheltuieli de natură administrativă || || || || || || || || Subtotal fără RUBRICA 5 din cadrul financiar multianual || || || || || || || || TOTAL (*) || 2,618 || 2,698 || 2,101 || 2,458 || 2,790 || 3,273 || 3,520 || 19,458 (*) Aceste cifre ar putea fi ajustate ca urmare a procedurii de delegare preconizate. 3.2.3.2. Necesarul de resurse umane estimat – ¨ Propunerea nu implică utilizarea de resurse umane – X Propunerea implică utilizarea de resurse umane, conform explicațiilor de mai jos: Estimarea trebuie exprimată în valoare întreagă (sau cel mult cu o zecimală) || || 2014 || 2015 || 2016 || 2017 || 2018 || 2019 || 2020 || ||  Posturi din schema de personal (posturi de funcționari și de agenți temporari) || || XX 01 01 01 (La sediu și în birourile de reprezentare ale Comisiei) || 19 || 19,5 || 13,7 || 15,3 || 17,1 || 20,1 || 21,6 || || xx 01 01 02 (în delegații) || || || || || || || || || XX 01 05 01 (cercetare indirectă) || || || || || || || || || 10 01 05 01 (cercetare directă) || || || || || || || ||  Personal extern (în echivalent normă întreagă: ENI)[47] || XX 01 02 01 (AC, END, INT din „pachetul global”) || 0 || 0,2 || 2,6 || 4,6 || 6,0 || 7,3 || 8,0 || || XX 01 02 02 (AC, INT, JED, AL și END în delegații) || || || || || || || || || XX 01 04 yy [48] || - la sediu || || || || || || || || || - în delegații || || || || || || || || || XX 01 05 02 (AC, END, INT în cadrul cercetării indirecte) || || || || || || || || || 10 01 05 02 (AC, END, INT, în cadrul cercetării directe) || || || || || || || || || Alte linii bugetare (a se preciza) || || || || || || || || || TOTAL (*) || 19 || 19,7 || 16,3 || 19,9 || 23,1 || 27,4 || 29,6 || XX este domeniul de politică sau titlul bugetar în cauză. Necesarul de resurse umane va fi acoperit de efectivele de personal ale DG în cauză alocate deja gestionării acțiunii și/sau redistribuite intern în cadrul DG, completate, dacă este necesar, prin resurse suplimentare, care ar putea fi alocate DG care gestionează acțiunea în cadrul procedurii de alocare anuală și ținând cont de constrângerile bugetare. (*) Această propunere face parte din programele a căror delegare către o agenție executivă este avută în vedere. Aceste cifre ar putea așadar fi ajustate ca urmare a delegării aprobate la final. Descrierea sarcinilor care trebuie efectuate: Funcționari și agenți temporari || Punere în aplicare a politicii de promovare a produselor agricole Personal extern || 3.2.4. Compatibilitatea cu cadrul financiar multianual – X Propunerea este compatibilă cu propunerile pentru cadrul financiar multianual pentru 2014-2020. – ¨ Propunerea necesită o reprogramare a rubricii corespunzătoare din cadrul financiar multianual. – ¨ Propunerea necesită recurgerea la instrumentul de flexibilitate sau la revizuirea cadrului financiar multianual. Observații: Propunerea privind cadrul financiar multianual (CFM) 2014-2020 include[49], la pilonul I al PAC, sumele plăților directe și cheltuielile legate de măsurile de piață. Ca măsură de precauție, Comisia a ținut seama de concluziile Consiliului European din 8 februarie 2013 privind CFM. Sub rezerva adoptării regulamentului privind CFM, finanțarea măsurilor de promovare se va face în limitele sumelor de la subplafonul FEGA convenite de Consiliul European la 8 februarie 2013. 3.2.5. Participarea terților la finanțare – Propunerea nu prevede cofinanțare din partea terților. – X Propunerea prevede cofinanțare, estimată în cele ce urmează: Contribuția financiară din partea Uniunii pentru măsurile din cadrul programului este indicată la articolele 15 și 18 din proiectul de regulament. În această etapă, nu este posibil să se cuantifice suma totală a contribuțiilor de la părți terțe, deoarece nivelul contribuției diferă în funcție de condițiile definite la articolele 15 și 18. 3.3. Impactul estimat asupra veniturilor – X Propunerea nu are impact financiar asupra veniturilor. – ¨ Propunerea are următorul impact financiar: – ¨ asupra resurselor proprii – ¨ asupra diverselor venituri [1] Sursă: Raportul anual pentru anul 2010 al CIAA [2] Asociația Națiunilor din Asia de Sud-Est [3] Raportul „What Asia wants Long-term food consumption trends in Asia” Australian Bureau of Agricultural and Resource Economics and Sciences, octombrie 2013 [4] Sursa: Centre for Economic Policy Research (2013): Reducing Transatlantic Barriers to Trade and Investement – An Economic Assessment (prepared for DG TRADE), London. [5] Sursa: Copenhagen Economics (2010): Assessment of Barriers to Trade and Investment between the EU and Japan (final report to DG TRADE). [6] Regulamentul (CE) nr. 2826/2000 al Consiliului din 19 decembrie 2000 privind acțiunile de informare și promovare pentru produsele agricole pe piața internă (JO L 328, 23.12.2000, p. 2) și Regulamentul (CE) nr. 2702/1999 al Consiliului din 14 decembrie 1999 privind acțiunile de informare și promovare a produselor agricole în țări terțe (JO L 327, 21.12.1999, p. 7). [7] Regulamentul (CE) nr. 3/2008 al Consiliului din 17 decembrie 2007 privind acțiunile de informare și promovare pentru produsele agricole pe piața internă și în țările terțe (JO L 3, 5.1.2008, p. 1). [8] Regulamentul (CE) nr. 501/2008 al Comisiei din 5 iunie 2008 de stabilire a normelor de aplicare a Regulamentului (CE) nr. 3/2008 al Consiliului privind acțiunile de informare și promovare pentru produsele agricole pe piața internă și în țările terțe (JO L 147, 6.6.2008, p.3). [9] Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) Nr. 1605/2002 al Consiliului (JO L 298, 26.10.2012, p. 1). [10] COM(2011)500 (secțiunea 6.1.3). [11] Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (JO L 11, 16.1.2003, p. 1). [12] Regulament (UE)…, JO… [13] JO C , , p. . [14] JO C , , p. . [15] Regulamentul (CE) nr. 3/2008 al Consiliului din 17 decembrie 2007 privind acțiunile de informare și promovare pentru produsele agricole pe piața internă și în țările terțe (JO L 3, 5.1.2008, p. 1). [16] Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (JO L 343, 14.12.2012, p. 1). [17] Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie, (JO L 55, 28.2.2011, p. 13). [18] Regulamentul (UE) nr. XXX/20.. al Parlamentului European și al Consiliului din … de instituire a unei organizări comune a piețelor produselor agricole, JO .... [19] Regulamentul (UE) nr. [COM(2011)416] din...privind organizarea comună a piețelor în sectorul produselor pescărești și de acvacultură, JO …... [20] Regulamentul (CE) nr. 110/2008 al Parlamentului European și al Consiliului din 15 ianuarie 2008 privind definirea, desemnarea, prezentarea, etichetarea și protecția indicațiilor geografice ale băuturilor spirtoase și de abrogare a Regulamentului (CEE) nr. 1576/89 al Consiliului (JO L 39, 13.2.2008, p. 16). [21] Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (JO L 189, 20.7.2007, p. 1). [22] Regulamentul (UE) nr. 228/2013 al Parlamentului European și al Consiliului din 13 martie 2013 privind măsurile specifice din domeniul agriculturii în favoarea regiunilor ultraperiferice ale Uniunii (JO L 78, 20.3.2013, p. 23). [23] Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) Nr. 1605/2002 al Consiliului (JO L 298, 26.10.2012, p. 1) [24] Regulamentul (UE) nr. ... al Parlamentului European și al Consiliului din… de instituire a unei organizări comune a piețelor produselor agricole, JO ……. [25] Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr. 1073/1999 al Parlamentului European și al Consiliului și a Regulamentului (Euratom) nr. 1074/1999 al Consiliului (JO L 248, 18.9.2013, p. 1–22). [26] Regulamentul (Euratom, CE) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (JO L 292, 15.11.1996, p. 2–5). [27] Decizia 2004/391/CE a Comisiei din 23 aprilie 2004 privind funcționarea grupurilor consultative în domeniul politicii agricole comune (JO L 120, 24.4.2004, p. 50). [28] Regulamentul (CE) nr. 1184/2006 al Consiliului din 24 iulie 2006 de aplicare a anumitor norme de concurență în domeniul producției și comerțului cu produse agricole (JO L 214, 4.8.2006, p. 7). [29] ABM: Activity-Based Management (gestionarea pe activități) – ABB: Activity-Based Budgeting (stabilirea bugetului pe activități). [30] Astfel cum sunt menționate la articolul 54 alineatul (2) litera (a) sau (b) din Regulamentul financiar. [31] Denumire de origine protejată [32] Indicație geografică protejată (IGP) [33] Punctul V al sintezei raportului nr. 10/2009 al Curții de Conturi Europene „Acțiunile de informare și de promovare pentru produsele agricole”. [34] http://ec.europa.eu/agriculture/eval/reports/promotion/index_en.htm [35] http://www.wheatworld.org/wp-content/uploads/trade-global-insight-map-report-march2010-20100423.pdf [36] Explicațiile privind modurile de gestionare, precum și trimiterile la Regulamentul financiar sunt disponibile pe site-ul BudgWeb: http://www.cc.cec/budg/man/budgmanag/budgmanag_en.html. [37] CD= credite diferențiate / CND = credite nediferențiate. [38] AELS: Asociația Europeană a Liberului Schimb. [39] Țările candidate și, după caz, țările potențial candidate din Balcanii de Vest. [40] Anul N este anul în care începe punerea în aplicare a propunerii/inițiativei. Estimările se bazează pe ipoteza că punerea în aplicare începe în 2016. [41] Sumele pentru 2015 – în regimul dinaintea reformei – sunt prezentate, cu titlu informativ, neschimbate în raport cu 2014 și fără a aduce atingere estimărilor detaliate pentru 2015, care vor fi stabilite în cadrul Proiectului de buget pe 2015. [42] Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă. [43] Realizările se referă la produsele și serviciile care vor fi furnizate (de exemplu, numărul de schimburi de studenți finanțate, numărul de kilometri de șosea construită, etc.). [44] Conform descrierii de la punctul 1.4.2. „Obiectiv(e) specific(e)”. [45] În conformitate cu cadrul comun de monitorizare și de evaluare al PAC, prevăzut la articolul 110 din Regulamentul (UE) nr. [xxx/xxxx] privind finanțarea, gestionarea și monitorizarea politicii agricole comune [regulament orizontal al PAC], se va stabili un cadru comun de monitorizare și de evaluare și, în consecință, tabelele de indicatori vor fi completate ulterior în mod adecvat. [46] Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă. [47] AC = agent contractual; AL = agent local; END = expert național detașat; INT = personal pus la dispoziție de agenții de muncă temporară („Intérimaire”); JED = „Jeune Expert en Délégation” (expert tânăr în delegații). [48] Sub plafonul pentru personal extern din credite operaționale (fostele linii „BA”). [49] COM(2011)500, 29.6.2011.